《寄睦州朱少卿》
宋代·张伯玉

何幸乡枌托使麾，忆曾淮澨见风仪。
泉分龙岫成新酿，庙锁琼蕤换旧枝。
二水清涵潭月夜，千峰晴卷雪云时。
向来萧洒称名郡，少缓龚黄次补期。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。